
Par valsts līdzdalības saglabāšanu valsts sabiedrībā ar ierobežotu atbildību "Iekšlietu ministrijas poliklīnika" un tās vispārējo stratēģisko mērķi
Pamatojoties uz Publiskas personas kapitāla daļu un kapitālsabiedrību pārvaldības likuma  4. un 7. pantu un  Valsts pārvaldes iekārtas likuma 88. panta pirmās daļas 2. punktu:
· 1. Saglabāt valsts līdzdalību valsts sabiedrībā ar ierobežotu atbildību "Iekšlietu ministrijas poliklīnika" (reģistrācijas Nr. 40003400059).
· 2. Noteikt valsts sabiedrības ar ierobežotu atbildību "Iekšlietu ministrijas poliklīnika" vispārējo stratēģisko mērķi – sniegt valsts drošībai stratēģiski svarīgus pakalpojumus, piedaloties dienesta pienākumu izpildei atbilstoša personāla nodrošināšanā Iekšlietu ministrijas sistēmas iestādēs un Ieslodzījuma vietu pārvaldē un veicot amatpersonu ar speciālajām dienesta pakāpēm veselības stāvokļa kontroli, kā arī sniegt ar minēto funkciju izpildi saistītus ambulatorās veselības aprūpes pakalpojumus.

